**Rámcová dohoda**

**na uskutočnenie stavebných prác - návrh**

**Článok I.**

**Zmluvné strany**

**Objednávateľ:** Mestská časť Bratislava - Petržalka

Adresa: Kutlíkova č. 17, 851 02 Bratislava 5

Zastúpená: Ing. Ján Hrčka, starosta

IČO: 00 603 201

DIČ: 2020936643

Banka: Prima Banka Slovensko a.s.

Číslo účtu: 1800599001/5600

(ďalej len „objednávateľ“)

**Zhotoviteľ:**

Adresa:

Zastúpenie:

IČO:

DIČ:

IČ DPH:

Banka:

Číslo účet:

Zapísaná v obchodnom registri:

 (ďalej len „zhotoviteľ“)

**Preambula**

Objednávateľ na obstaranie predmetu tejto rámcovej dohody použil postup verejného obstarávania podľa zákona č. 343/2015 Z.z. o verejnom obstarávaní v znení neskorších predpisov.

**Článok II.**

**Predmet rámcovej dohody**

1. Predmetom tejto rámcovej dohody sú „ Lokálne opravy miestnych komunikácií,komunikácií pre peších a parkovísk “ podľa požiadaviek objednávateľa.
2. Práce, ktoré sa zhotoviteľ zaväzuje vykonať pre objednávateľa sú dané v prílohe č. 1 k tejto rámcovej dohode a ich rozsah bude upresňovaný na základe jednotlivých objednávok zo strany objednávateľa. Podkladom pre vystavenie objednávky bude cenová ponuka zhotoviteľa.

**Článok III.**

**Doba realizácie diela**

1. Práce špecifikované v čl. II tejto rámcovej dohody budú realizované v termínoch:

 - začatie prác: podľa termínov bližšie špecifikovaných v jednotlivých objednávkach,

 - ukončenie prác: podľa termínov bližšie špecifikovaných v jednotlivých objednávkach,

 - ukončenie platnosti rámcovej dohody: **do 12 mesiacov od podpisu zmluvy alebo do vyčerpania.**

2. Čas, ktorý zhotoviteľ potrebuje na začatie prác po doručení objednávky od objednávateľa je 10 pracovných dní. Ukončenie prác na ucelenej časti podľa dohody a rozsahu dohodnutých prác bude presne špecifikované v každej jednotlivej objednávke.

3. Ak zhotoviteľ pripraví práce na odovzdanie pred dohodnutým termínom, zaväzuje sa objednávateľ tieto práce prevziať v skoršom termíne.

4. Dodržanie času plnenia zo strany zhotoviteľa je závislé od riadneho a včasného spolupôsobenia objednávateľa dohodnutého v tejto rámcovej dohode. Po dobu omeškania objednávateľa s poskytnutím spolupôsobenia nie je zhotoviteľ v omeškaní so splnením záväzku. Zhotoviteľ nie je v omeškaní s realizáciou prác, ak pre nevhodné klimatické podmienky (napr.: silný dážď, nízke denné teploty a pod.) nemôže dodržať technologický postup predpísaný výrobcom stavebných materiálov a izolácií. Nevhodnosť klimatických podmienok je povinný oznámiť zhotoviteľ objednávateľovi, ktorý potvrdí písomným záznamom dĺžku trvania nevhodných klimatických podmienok v procese realizácie prác podľa tejto rámcovej dohody. O odsúhlasené obdobie nevhodnosti klimatických podmienok sa predlžuje zhotoviteľovi termín na zhotovenie prác.

5. Objednávateľ sa zaväzuje, že dokončené práce podľa jednotlivých objednávok prevezme a za ich zhotovenie zaplatí dohodnutú cenu.

**Článok IV.**

**Cena za realizáciu stavebných prác a platobné vzťahy**

1. Cena za realizáciu stavebných prác, dohodnutých v jednotlivých objednávkach bude stanovená ako súčin množstva vykonaných prác a jednotkových cien za požadované stavebné práce, ktorých zoznam je prílohou č. 1 k tejto rámcovej dohode v zmysle zákona NR SR č.18/1996 Z.z. o cenách v znení neskorších predpisov. V cene je zahrnutá aj preprava a skládka materiálu.

2. Každá oprava bude riešená samostatnou objednávkou, obsahujúcou presné zadanie konkrétneho miesta a rozsahu opravy.

3. Cena za dielo je stanovená v zmysle zákona NR SR č. 18/1996 Z.z. o cenách ako maximálna dohodnutá cena.

4. Právo na vystavenie faktúry a zaplatenie ceny za zhotovenie prác vzniká zhotoviteľovi riadnym dokončením prác a ich odovzdaním objednávateľovi. Podkladom pre úhradu ceny za zhotovenie prác bude faktúra vystavená zhotoviteľom, doložená súpisom vykonaných prác a protokolom o odovzdaní a prevzatí prác. Objednávateľ overí a potvrdí súpis vykonaných prác do 3 pracovných dní po jeho predložení.

5. Úhrada sa vykoná platobným príkazom do 30 dní po doručení odsúhlasenej faktúry za realizované práce.

**Článok V.**

**Podmienky vykonania prác**

1. Zhotoviteľ zrealizuje práce v zmysle ustanovení STN, bude rešpektovať ON a technické podmienky pre práce v stavebníctve.

2. Počas prác sa zhotoviteľ zaväzuje dodržiavať vyhlášku č. 147/2013 Z.z., ktorou sa ustanovujú podrobnosti na zistenie bezpečnosti a ochrany zdravia pri stavebných prácach s nimi súvisiacich a podrobnosti o odbornej spôsobilosti na výkon niektorých pracovných činností.

3. Zhotoviteľ zabezpečí počas realizácie prác maximálne možné zamedzenie prašnosti a hlučnosti, ochranu vzrastlej zelene a je povinný na stavenisku udržiavať poriadok a čistotu. Po ukončení prác je zhotoviteľ povinný vyčistiť stavenisko a odviezť vybúranú suť a odpad vzniknutý jeho činnosťou na skládku. Zhotoviteľ je povinný odovzdať objednávateľovi potvrdenie o uskladnení odpadu.

4. Zhotoviteľ je povinný vopred vyzvať objednávateľa na kontrolu prác, ktorých kvalitu nie je možné overiť po ukončení prác. Objednávateľ je povinný preveriť tieto práce do 1 pracovného dňa od vyzvania.

5. Náklady na úhradu spotrebovaných energií hradí zhotoviteľ a sú súčasťou zmluvnej ceny.

6. Objednávateľ sa zaväzuje poskytnúť zhotoviteľovi potrebné spolupôsobenie, spočívajúce najmä v poskytovaní vysvetlení, upresňovaní a doplňovaní údajov a podkladov, zaujímaním stanovísk a rozhodnutí pri vzájomných rokovaniach.

7. Objednávateľ sa zaväzuje, že zaistí zhotoviteľovi prístup k objektom a umožní mu vykonávať práce v pracovných dňoch.

8. Pri realizácii stavebných prác je zhotoviteľ povinný počínať si s odbornou starostlivosťou, chrániť záujmy a majetok objednávateľa a tretích osôb a v maximálnej možnej miere obmedziť negatívne dopady predmetnej činnosti na okolie.

9. Zhotoviteľ bude pri plnení predmetu rámcovej dohody postupovať s odbornou starostlivosťou. Zaväzuje sa dodržiavať všeobecné záväzné predpisy, technické normy a podmienky tejto rámcovej dohody.

**Článok VI.**

**Odovzdanie prác a chyby prác**

1. Práce budú považované za riadne ukončené po skončení všetkých prác dohodnutých v jednotlivých objednávkach.
2. Po ukončení prác vyzve zhotoviteľ objednávateľa k ich prevzatiu. Odovzdanie a prevzatie sa vykoná protokolom o odovzdaní a prevzatí prác.
3. Zhotoviteľ je zodpovedný za prípadné škody, ktoré vzniknú počas realizácie prác.
4. Zhotoviteľ zodpovedá za kvalitu vykonaných prác v zmysle tejto rámcovej dohody.
5. Zhotoviteľ zodpovedá za chyby, ktoré predmet plnenia v čase jeho odovzdania objednávateľovi má. Za chyby, ktoré sa prejavili po odovzdaní prác zodpovedá zhotoviteľ iba vtedy, ak boli spôsobené porušením jeho povinností.

**Článok VII.**

**Záručná doba**

1. Záručná doba na dodané práce a dodávky je 60 mesiacov a začína plynúť odo dňa protokolárneho odovzdania a prevzatia predmetu tejto dohody.

2. Pre prípad vady predmetu plnenia dojednávajú zmluvné strany právo objednávateľa požadovať a povinnosť zhotoviteľa poskytnúť bezplatné odstránenie vady v najkratšom technicky možnom termíne. Objednávateľ sa zaväzuje, že prípadnú reklamáciu vady prác uplatní bezodkladne po jej zistení, písomnou formou, do rúk oprávneného zástupcu zhotoviteľa podľa čl. I. tejto rámcovej dohody.

3. Zmluvné strany sú povinné každú reklamáciu vád predmetu rámcovej dohody urýchlene prerokovať a dohodnúť opatrenia na ich odstránenie. Ak nebolo dohodnuté inak, platí 15 dňová lehota na odstránenie vád, ktorá začína plynúť dňom nasledujúcim po doručení reklamácie. Nedodržanie lehoty pre odstránenie vád podlieha zmluvnej pokute 10,- € za každý deň omeškania.

4. V prípade mimoriadne závažného porušenia zhotoviteľových povinností, podľa tejto rámcovej dohody, má objednávateľ právo od nej odstúpiť s tým, že zhotoviteľovi nahradí len výdavky preukázateľne vynaložené na zlepšenie kvality realizovaných prác.

**Článok VIII.**

**Zmluvná pokuta**

1. Zhotoviteľ sa zaväzuje zaplatiť zmluvnú pokutu v prípade oneskoreného odovzdania prác objednávateľovi vo výške 0,05 % z ceny prác za každý deň omeškania.

2. V prípade, že sa objednávateľ dostane do omeškania s úhradou platby za odovzdané práce má zhotoviteľ právo požadovať úroky z omeškania vo výške 0,05 % z dlžnej sumy za každý začatý kalendárny deň omeškania.

**Článok IX.**

**Ostatné ustanovenia**

1. Objednávateľ a zhotoviteľ sa zaväzujú, že obchodné a technické informácie, ktoré im boli zverené zmluvným partnerom, nesprístupnia tretím osobám pre iné účely, ako pre plnenie podmienok tejto rámcovej dohody.

2. Pre práva a záväzky tejto rámcovej dohody platia príslušné ustanovenia Obchodného zákonníka, pokiaľ nie sú v tejto rámcovej dohode dohodnuté inak.

3. V prípade porušenia zmluvných záväzkov nedodržaním podstatných kvalitatívnych a dodacích podmienok v zmysle tejto rámcovej dohody má objednávateľ právo odstúpiť od tejto rámcovej dohody.

4. Meniť alebo dopĺňať obsah tejto rámcovej dohody je možné iba formou písomných dodatkov, ktoré budú platné, ak budú riadne potvrdené a podpísané oprávnenými zástupcami obidvoch zmluvných strán.

5. Táto rámcová dohoda je vyhotovená v šiestich rovnopisoch, z ktorých štyri vyhotovenia si ponechá objednávateľ a dve vyhotovenia zhotoviteľ.

6. Táto rámcová dohoda nadobúda platnosť dňom jej podpisu oprávnenými zástupcami obidvoch zmluvných strán a účinnosť deň po jej zverejnení na webovej stránke objednávateľa.

7. Táto dohoda je povinne zverejňovanou zmluvou podľa zákona č. 211/2000 Z.z. o slobodnom prístupe k informáciám.

8. Táto rámcová dohoda obsahuje prílohu č.1.

Objednávateľ: Zhotoviteľ:

V Bratislave dňa: V Bratislave dňa:

................................................. ............................................................................

 Ing. Ján Hrčka

 starosta